**פרופ' צבי אקשטיין - שוק העבודה בישראל: מגמות, אתגרים ומדיניות**

שיעורי התעסוקה בישראל עלו באופן דרמטי החל משנת 2002. אצל גברים היתה ירידה דרמטית משנת 1993 ועד 2002, ולאחר מכן היפוך מגמה. אצל נשים – עליה מדורגת, והפער בין גברים לנשים הצטמצם. שיעור האבטלה ירד גם הוא באופן דרמטי מתחת ל"אבטלה הטבעית". הגידול בתעסוקה הוא המרכיב המשמעותי ביותר מבחינת עליית הצמיחה. ההתפלגות של היקפי התעסוקה לא השתנתה דרמטית.

עליית התעסוקה משנת 2002 השפיעה על כל הקבוצות במשק, בכל המגזרים, בכל רמות ההשכלה, בכל הגילאים ובכל משקי הבית. שיעור העלייה הגבוה יותר הוא בקצב קבוצות בעלי יכולת השתכרות נמוכה. העלייה משמעותית יותר אצל ערבים וחרדים. משנת 2016 – אין עליה נוספת אצל גברים חרדים.

רוב הגידול בתעסוקה בין 2002 ל-2015 הוא של יהודים לא חרדים (68% לגברים, 73% לנשים).

תעסוקה והשכלה: מי שיש לו השכלה נמוכה בדרך כלל מגיע גם לתעסוקה נמוכה ושכר נמוך. העלייה בכל רמות ההשכלה, משמעותית יותר לבעלי השכלה נמוכה. כמו כן יש עליה משמעותית בהשכלה לנשים בשנים האחרונות.

עלייה בכל קבוצות הגיל מבחינת תעסוקה – משמעותית יותר לבני 55 – 64.

עלייה בכל הקבוצות בתעסוקה משמעותית יותר למשקי בית עם שלושה ילדים ויותר. מעבר ממפרנס יחיד – לשני מפרנסים.

מהם מקורות הגידול בתעסוקה?

שינויים דמוגרפיים? כן להשכלה, לא לאחרים.

תשואה להשכלה? לא.

מדיניות שננקטה החל משנת 2002 – כן תרמה לגידול בתעסוקה.

העלייה בשיעור בעלי השכלה אקדמית בין 2002 ל-2015 (נשים – מ-26 ל-39 אחוז, גברים מ-24 ל-32 אחוז) קשורה ל(כאשר התעסוקה בכל השכלה נשמרת ברמתה מ-2002) 40% מהגידול בתעסוקת נשים ו-20% מהגידול בתעסוקת גברים.

עלייה בשיעור הערבים – מ-17 ל-18 אחוז והחרדים – מ-4 ל-7 אחוז, מביאה לירידה בתעסוקה וזהו אחד האתגרים המשמעותיים בטווח הארוך.

העלייה בשיעור בני 55 – 64 – מביאה לירידה בתעסוקה (על אף שיש גידול בתעסוקה כלשעצמו בקבוצת גיל זו.

עליה בשיעור זוגות עם שלושה ילדים – מביאה לירידה בתעסוקה.

נשים ערביות – עלייה בתעסוקה וירידה בפריון (שיעור הזוגות עם שלושה ילדים ויותר 45% ב-2002, 37% ב-2015).

בסך הכל כאשר בוחנים האם התשואה להשכלה עלתה מ-2006 ל-2015 התשובה היא שלילית. עם זאת העלייה בהשכלה כן גרמה לעלייה בשכר.

ההון האנושי בשוק העבודה מורכב משני מרכיבים עיקריים: ההשכלה הפורמלית והניסיון בעבודה. שני אלה משפיעים ומעלים את פריון העובד, ויש לכך השפעות ארוכות טווח, שכן זה משפיע גם על הדור הבא.

בניתוח אקונומטרי כאשר ניסו להבין מדוע חל גידול בתעסוקה – נמצא שהתנאים המקרו כלכליים אחראים לשינוי. יש מתאם מלא בין שיעור הגידול בתעסוקה לבין שיעור הגידול בקבוע (מדיניות).

מהם שינויי המדיניות המשפיעים על הגידול בתעסוקה?

מדיניות ממוקדת בבעלי הכנסות נמוכות ובמשפחות מרובות ילדים:

* קיצוץ קצבאות הבטחת הכנסה והקשחת התנאים (2003).
* קיצוץ קצבאות ילדים (מילד השלישי ואילך) (2003).
* קיצוץ דמי אבטלה, הקשחת התנאים וקיצור משך הזכאות (2002 – 2003).
* הורדת שיעור מס הכנסה, בעיקר לבעלי הכנסות נמוכות (2002, 2004).
* העלאת גיל הפרישה לפנסיה (2004).
* תכניות מרווחה לעבודה ומרכזי הכוון (2005, 2007, 2014).
* מענק עבודה ("מס הכנסה שלילי") (2008, 2012).
* ירידה בשיעור העובדים הזרים (תרם לגידול באוכלוסיית הגברים הערבים בעיקר).

ישנה עליה בכל קבוצות האוכלוסייה, בכל סוגי משקי הבית ובכל העשירונים.

תחולת עוני של משקי הבית – ירידה מתמשכת בעוני ובאי השוויון לפי הכנסה מעבודה. החל מ-2011 ל-2012 יש ירידה משמעותית בשיעור האנשים מתחת לקו העוני.

בשנים הראשונות היתה עלייה בעוני ובאי השוויון לפי הכנסה פנויה – הירידה מגיעה בעיכוב.

עם זאת עלייה בשיעור התעסוקה אינה מספיקה.

צמיחת התוצר בעשור האחרון היא 3.5% לשנה. התעסוקה – (סה"כ שעות עבודה) – עלייה של 2.6% לשנה, 74% מהצמיחה.

פריון (תוצר לשעת עבודה) – עלייה של 0.9% לשנה, 26% מהצמיחה.

תחזית מכון אהרן:

קצב צמיחת התעסוקה יואט משמעותית ל-1.6% (בהנחות אופטימיות על יעדי תעסוקה 2030).

ללא שיפור מואץ בפריון, צמיחת התוצר תואט ל-2.3% לשנה – צמיחה אפסית בתוצר לנפש.

המקורות לשיפור הפריון: הון אנושי, הון פרטי ותשתיות. יש לנו בעיות ביורוקרטיות וכנסת "אנטי עסקית" שמקשה מאוד על נושא ההשקעות הפרטיות בישראל.

הוועדה לקידום תחום התעסוקה לקראת שנת 2030 – משרד העבודה, הרווחה והשירותים החברתיים: ועדה שקמה בהחלטת ממשלה ולאחר מכן בהחלטת השר חיים כץ, ונועדה לספק כלי עבודה על מנת לקדם את נושא התעסוקה בראייה עתידית ל-10 השנים הבאות.

* החזון: עידוד הצמיחה, תוך צמצום העוני באמצעות הגברת התעסוקה, מיצוי ושדרוג ההון האנושי של העובדים.
* המלצות על יעדים לשיעור ואיכות התעסוקה, ועל אמצעים ותכניות מעשיות להשגת היעדים:

אימוץ יעדים כמותיים על ידי הממשלה הוכח ככלי עבודה יעיל.

קריטריונים לקביעת היעדים החדשים: השפעה מאקרו כלכלית, פשטות וזמינות הנתונים, אופרטיביות בליעת העשייה של זרוע העבודה, הסכמה רחבה.

יעדי שיעור התעסוקה ל-2030:

התמקדות בקבוצות בעלי שיעור תעסוקה נמוך. השאיפה היא שסך הכל התעסוקה ב-2030 בגילאי 25-66 יהיה 80.4%.

גברים חרדיים – היעד הוא להגיע ל-65-70% (כשכיום הוא עומד על 50.2%) . נשים ערביות – 53% (כיום על 38.2%). אנשים עם מוגבלות למעלה מ- 20% – 51% (כיום עומד על 41.9%). נשים חרדיות – 81% (כיום עומד על 76.1%). גברים ערבים – 83% (כיום עומד על 76.3%). יהודים לא חרדים – 86% (כיום עומד על 85%).

מאחורי כל יעד כזה – מצויות תכניות עבודה משמעותיות.

יעד נוסף הוא העלאת הפריון וההכנסות מהעבודה של משקי הבית, תוך התמקדות בקבוצות בעלות שיעור תעסוקה גבוה, אך שכר ומיומנויות נמוכים.

הקטנת שיעור העובדים מתחת לשכר מינימום לשעה מ-10% ל-5%.

כלי מרכזי להשגת המטרה – עריכת רפורמה בהכשרה המקצועית והטכנולוגית.

החזון הוא לשפר את המערכת כך שהיא תספק הכשרות מקצועיות וטכנולוגיות על תיכוניות איכותיות, כמנגנון מרכזי לשיפור הפריון והשכר של המועסקים ובמיוחד אלו בחציון התחתון; כאשר ההנחה היא שהתשואה בשכר לשנת הכשרה מקצועית איכותית אינה נמוכה מהתשואה לשנת השכלה אקדמית.

קהלי היעד של הרפורמה: צעירים הנכנסים לשוק העבודה ואינם פונים להשכלה אדמית; מובטלים או דורשי עבודה אשר טרם נכנסו לשוק העבודה; עובדים שיש חשש לכך שמקצועם נעלם והם על סף פיטורים.

חלק מהרפורמה כוללת ראייה הוליסטית של ההכשרות המקצועיות.

כל הכשרה תעמוד בקריטריון איכות – תשואה של 6% לפחות במונחי שכר (מול השכר הצפוי לבוגרים במידה ולא היו עובדים את ההכשרה).

חיזוק והרחבת הלימודים בתחומים בהם יש ביקוש גבוה ושכר עולה.

עדכון תכניות הלימוד על פי ביקושי השוק ובשיתוף מעסיקים.

שילוב עבודה בפועל אצל מעסיקים (התמחויות) כחלק מתכניות הלימוד.

שילוב של לימודי הון אנושי כללי וכישורים רכים לעבודה – עברית, אנגלית, מתמטיקה ואוריינות דיגיטלית.

רצף אקרדיטציה ובניית שרשראות קורסים.

הדרך לעשות זאת:

מערכת מפקחת על בסיס קריטריונים איכותיים, עם גמישות למוסדות המכשירים.

יתרונות לגודל – רצף לימודי ותמרוץ שילוב עם המכללות הטכנולוגיות והאקדמיות.

שיפור תדמית המערכת.

תחרות בין הגופים המכשירים.

הכוונה ללומדים על פי כישוריהם ודרישות השוק.

תקצוב מבוסס עלויות ומותנה בתשואה, בהסמכה ובשילוב בתעסוקה.

נושא מחירי הדיור:

המחירים בישראל גבוהים ויוצאי דופן.

הסיבות לעליית מחירים – צמצום מתמשך במלאי התכנוני של קרקע לדיור יחסית לתוספת משקי הבית, והתמודדות לא נכונה של הממשלה.

יש שש רפורמות שנדרש לערוך – בהתחדשות העירונית, בתיעוש הבנייה, באורבניזציה של המגזר הערבי ועוד.

מצד ההיצע – הממשלה לא מטפלת במחסור בקרקעות במידה הנדרשת.

מלאי יחידות דיור למשק בית – יורד.

מחירי הדיור ביחס לתוצר לנפש – עולה.

מבחינת מלאי יחידות הדיור – בשנות ה-90 היתה בניה משמעותית, סיימו לבנות 70,000 יחידות דיור בישראל בשנת 1997, כשגידול משקי הבית היה 45,46,000. בשנים האחרונות בונים רק 50,000 כשהגידול במשקי הבית הוא גם 50,000.

התחזית לפי גמר בניה 2019 – 2024: בנייה של 80,000 יחידות דיור לשנה במשך השנים הבאות, תייצב את מחירי הדיור ברמות הריבית הנוכחית (הבנייה עד 2021 לפי התחלות הבנייה בשנים האחרונות).